'Dronk motoris' ry glo 2 polisiebeamptes dood | Maroela Media
'Dronk motoris' ry glo 2 polisiebeamptes dood
Twee polisiebeamptes is Vrydagaand in Deneysville in die Vrystaat dood nadat hulle glo deur 'n dronk motoris raakgery is.
Die twee beamptes, 'n adjudant-offisier en 'n sersant, was omstreeks 20:15 aan diens en was besig om 'n vragmotor op die R594 te ondersoek ingevolge die afsonderingsregulasies toe hulle doodgery is.
Volgens brig. Vishnu Naidoo, nasionale polisiewoordvoerder, het die bestuurder van 'n bakkie die twee beamptes raakgery ondanks die feit dat hulle glimbaadjies aangehad het. Naidoo het gesê die motoris was vermoedelik erg onder die invloed van alkohol.
"Die bakkiebestuurder is in aanhouding en hy sal na verwagting aangekla word van strafbare manslag, bestuur onder die invloed van alkohol sowel as die oortreding van die regulasies van die Rampbestuurwet aangesien hy nie aan die aandklokreël voldoen het nie."
Lt.genl. Khehla John Sitole, nasionale polisiekommissaris, het sy skok oor die voorval uitgespreek.
"Die ontydige heengaan van ons twee kollegas is inderdaad 'n bitter pil om te sluk. Ons vertrou dat die man wat na bewering verantwoordelik is vir hul dood en wat tans agter tralies is, gepas gestraf sal word indien hy skuldig bevind word," het Sitole gesê.
Die nasionale polisiekommissaris het sy medelye met die families van die beamptes betuig en die provinsiale polisiekommissaris versoek om die nodige ondersteuning aan die families te gee.
algehele afsondering In die nuus SAPD Vrystaat
Covid-19: Só lyk gevalle in Gauteng en Noordwes
Premier kap regulasies na klagtes oor besige promenade
en dan wil die mense drankverkope he, kyk wat gebeur, dis nie die enigste geval nie, dink maar aan in die tye voor die "lock-down" daar was
Jy moet ingeteken wees om te stem6-22Jy moet ingeteken wees om te stem
Simpatie met hul families. 'n Bewys dat alkohol verban moet bly.
Innige simpatie met die twee se familie, drink sal hul drink, net baie duurder op swart mark, staat verloor miljoene tax.
Dis nie die drank wat hulle doodgery het nie.
Stem saam met jou Wit Willem. Dis mens wat nie hulle perke ken nie wat sulke lelike ongelukke veroorsaak.